钦定古今图书集成/历象汇编/乾象典/第096卷 > 朱子语类 > 《庭燎赋》前人
## 钦定古今图书集成/历象汇编/乾象典/第096卷 > 朱子语类 > 《庭燎赋》前人

“王者崇北辰之位，正南面之威。赫朱燎以具举，列彤
庭而有辉。助彼皇明，可烛于夜色；叶玆睿哲，引曜于
宵衣。信乎令典有作，旧章不违。当其冠剑铿锵，环珮
昭晰，峨峨争赴，肃肃就列。听玉漏而未央，仰紫宸而
初爇。珠旒将出，方熠熠以星悬；彩仗徐来，以煌煌而
电设。九仪稍布，六乐爰分。代晨光之昭曜，杂佳气之”
絪缊，腾辉于鸳鹭之行；若离若合，委照于熊罴之旅。
或分或群，昭昭彰彰，紫气红光，声明煜炜，百物荧煌。
睹炎上之有赫，知临下之无荒。远而瞻之，谓“焚裘之
烟，昭俭于晋帝；迫而察之，似流屋之火，呈瑞于周王。”
金缸莫齐，银烛非竞。长风乍拂，高焰弥盛。华衮灿烂
以相鲜，猛簴攫拏而交映。其容烈烈，其明杲杲，附寒
者觉其春深，假寐者疑其曙早。则知统四海，朝百辟，
厉夙兴，勤夕惕。佐盛仪而有待，惜流光而无斁。昭其
明也，叶天鉴之清穆；望而畏之，契天威之咫尺。彼爟
火秦举，神光汉觌。何足示来仪之容，呈入觐之绩？则
知我皇立人之程，为国之经。旗渒渒而咸造，鸾锵锵
而可聆。万宇乂，多士宁。岂徒美君子之至，在宣王之
庭。